cyanic-selkie/wikianc huggingface dataset:
Vikivaki
Vikivaki er forn hringdans sem stundaður hefur verið á skemmtunum um öll Norðurlönd frá miðöldum til okkar daga. Orðið vikivaki er notað ýmist um dansinn, kvæðin sem sungin eru undir dansinum eða „gleðir“ - skemmtanir þar sem slíkur dans er stundaður. Þekktasti vikivaki nútímans er eflaust dansinn sem er stiginn á Ólafsvöku í Færeyjum við söguljóðið Orminn langa síðustu helgina í júlí ár hvert.
Kvæðin
Nú á dögum er hugtakið vikivaki regnhlífarhugtak yfir sagnadansa (epísk miðaldadanskvæði frá Mið-Evrópu sem dreifðu sér um öll Norðurlönd), vikivakakvæði (lýrísk kvæði, ort af Íslendingum), vikivakaleiki og aðra íslenska dansleiki.
Vikivakar hafa yfirleitt viðlag en stuðlar og höfuðstafir eru óreglulegir, einkum í sagnadönsum. Þó eru bragreglur í fastari skorðum í vikivakakvæðum, frumortum af Íslendingum.
Dansinn
Á Ólafsvöku stendur einn forsöngvari á miðju gólfi og kveður en allir taka undir í viðkvæði.
Vikivaki er oft í heimildum einungis kallaður „dans“ og kvæðin „danskvæði“. Vikivaki er yfirleitt hringdans, þar sem þátttakendur haldast í hendur eða hver um axlir annars og stíga tvö dansspor til vinstri og eitt til hægri, með ýmsum breytum, svo sem að stappa í gólfið í áttunda hverju spori. Þegar löng kvæði eru sungin undir er gjarnan stigið fastar í gólfið þegar kemur að dramatískum augnablikum í sögunni.
Dæmi um þekkta vikivaka
Dæmi um þekkta vikivaka eru t.d:
Grenjaður Hrappsson
Grenjaður Hrappsson var landnámsmaður í Suður-Þingeyjarsýslu. Hann var bróðir Geirleifs Hrappssonar landnámsmanns í Hörgárdal.
Grenjaður nam land, eins og segir í Landnámabók um „Þegjandadal og Kraunaheiði, Þorgerðarfell og Laxárdal neðan“ og bjó á Grenjaðarstað. Kona hans var Þorgerður Helgadóttir og sonur þeirra var Þorgils vámúli, afi Ófeigs Járngerðarsonar í Skörðum, sem tókst á við Guðmund ríka á Möðruvöllum. Dóttir Grenjaðar, ónefnd, giftist Áskeli syni Eyvindar Þorsteinssonar landnámsmanns í Reykjadal og var móðir Víga-Skútu.
STMicroelectronics
STMicroelectronics (oft einfaldlega kallað ST) er franskur og ítalskur fjölþjóðlegur raftækja og hálfleiðara framleiðandi, með aðal- og framkvæmdastöðvar í Plan-les-Ouates, nálægt Genf í Sviss. Það er eitt af stærstu fyrirtækjum heims í framleiðslu hálfleiðara. Í september 2017 gekk hópurinn í CAC 40 eftir að hafa farið úr vísitölunni fjórum árum áður.
Sæunnarkveðja
Sæunnarkveðja-sjóljóð er fimmta ljóðabók Gísla Þórs Ólafssonar og kom út þann 8. desember 2010. Höfundur gaf bókina út sjálfur. Mynd á bókakápu gerði Hilmir Jóhannesson.
Bókin fékk umfjöllun í tímaritinu Stína og á bokmenntir.is. Hér má sjá þann dóm.
Íslensk mannanöfn sem hafa einn nafnhafa (A-J)
Framhald af heildarlista yfir íslensk mannanöfn eftir notkun og lista yfir tvo nafnhafa.
Eftirfarandi nöfn eru jöfn í sætum 5192-11826 á vinsældalista íslenskra nafna 2005.
Fálki
Motherwell
thumb|Motherwell. Motherwell (skosk gelíska: Tobar na Màthar) er bær og höfustaður Norður-Lanarkshire í Skotlandi, suðaustur af Glasgow. Íbúar eru um 33.000 (2020). Áin Clyde skilur Motherwell frá bænum Hamilton. Á 20. öld var stálframleiðsla þar sú mesta í Skotlandi. Ravenscraig-stálverksmiðjan lokaði árið 1992 og markaði enda á 400 ára stálframleiðslu í Skotlandi.
Motherwell F.C. er knattspyrnulið bæjarins.
Top Gun: Maverick
Top Gun: Maverick (enska: Top Gun: Maverick) er bandarísk-kvikmynd frá árinu 2022.
Fjölnir Geir Bragason
Fjölnir Geir Bragason (f. 5. febrúar 1965, d. 11. desember 2021) eða Fjölnir Tattoo, var einn þekktasti húðflúrari Íslands. Hann útskrifaðist úr Myndlista- og handíðaskóla Íslands árið 2000, lokaritgerð hans fjallaði um húðflúr, Fjölnir starfaði við greinina frá árinu 1995 og stofnaði til FO TATT FEST hátíðina í Færeyjum árið 2012 ásamt félaga sínum.
18 ára var hann handtekinn fyrir hundahald í Reykjavík en það uppgötvaðist þegar hundurinn komst á snoðir á lík í Öskjuhlíð. . Síðar var hundahald leyft í borginni.
Trésmíði
Trésmíði er sú iðn að smíða byggingar, húsgögn, nytjahluti og skrautmuni úr timbri. Meðal algengra verkfæra trésmiða eru hamar, sög, bor, hefill, öxi og sporjárn, en nú nota smiðir einnig vélar sem auka afköst og spara vinnu, svo sem fræsara, hjólsög og borvél. Löggiltar iðngreinar sem telja má til trésmíða eru húsasmíði og húsgagnasmíði.
Chris Colfer
Christopher Paul „Chris“ Colfer (fæddur 27. maí 1990) er bandarískur leikari, söngvari og rithöfundur. Hann er þekktastur fyrir hlutverk sitt sem Kurt Hummel í sjónvarpsþáttunum Glee en Colfer hefur hlotið mörg verðlaun fyrir túlkun sína á Kurt þar á meðal Golden Globe verðlaunin árið 2011 og þrenn People's Choice Awards verðlaun árin 2013, 2014 og 2015.
Árið 2012 skrifaði Colfer handritið og lék aðalhlutverkið í kvikmyndinni Struck by lightning sem var frumsýnd á Tribeca Film Festival. Colfer er einnig metsöluhöfundur barnabókaflokksins The Land of Stories en komnar eru út fjórar bækur í flokknum sem eru The Land of Stories: The Wishing Spell, The Land of Stories: The Enchantress Returns, The Land of Stories: A Grimm Warning og The Land of Stories: Beyond the Kingdoms. Fimmta bókin The Land of Stories: An Author's Odyssey kemur út í júlí, 2016.
Í apríl 2011 var Colfer á lista Time magazine yfir 100 áhrifamesta fólk í heimi.
Beint útvarp úr Matthildi - Úrval 1971-1972
Beint útvarp úr Matthildi - Úrval 1971-1972 er 33 snúninga LP hljómplata gefin út af SG - hljómplötum árið 1972. Auk þeirra Davíðs, Hrafns og Þórarins eru flytjendur efnis þulirnir Gunnar Stefánsson, Jóhannes Arason, Jón B. Gunnlaugsson, Pétur Pétursson og Ragnheiður Ásta Pétursdóttir. Fréttamennirnir Árni Gunnarsson og Sigurður Sigurðsson og listamennirnir Margrét Helga Jóhannsdótfir, Baldvin Halldórsson, Karl Guðmundsson, Rúrik Haraldsson og Hannes Jón Hannesson. Þórður Breiðfjörð sá um útlit hljómplötuumslagsins.
Lexicon poeticum antiquæ linguæ septentrionalis
Lexicon poeticum antiquæ linguæ septentrionalis (latína; Orðabók um skáldamál hinnar fornu tungu norðursins) er tvítyngd orðabók rituð af Sveinbirni Egilssyni þar sem uppflettiorð og dæmi eru á íslensku og allar skýringar á latínu. Bókin var gefin út af Fornfræðafélaginu í Kaupmannahöfn árið 1860 og var stórvirki á sinni tíð, þegar aðeins lítill hluti hinna fornu heimildarrita hafði verið gefin út í fullnægjandi útgáfum. Um leið olli orðabókin straumhvörfum í rannsóknum á fornum íslenskum kveðskap.
Cory Monteith
thumb|Monteith, [[2011]] Cory Allan Michael Monteith (1982 – 2013) var kanadískur leikari.
Lexicon poeticum antiquæ linguæ septentrionalis
Sumir hafa talið það fræðilegt örlæti hjá Finni að gefa bókina út undir nafni Sveinbjarnar Egilssonar, því að bókin í þeirri mynd sé verk Finns. Hins vegar er hugmyndin að bókinni og allt skipulag hennar komið frá Sveinbirni, auk þess sem Finnur hefur viljað minnast brautryðjandans með þessum hætti.
Scott Foley
Scott Foley (fæddur Scott Kellerman Foley, 15. júlí 1972) er bandarískur leikari sem er þekktastur fyrir hlutverk sín í Felicity, Scrubs, The Unit og Grey's Anatomy.
Einkalíf
Foley er fæddur og uppalinn í Kansas City, Kansas.
Foley giftist leikkonunni Jennifer Garner árið 2000 en skildu svo árið 2004. Foley er núna giftur leikkonunni Marika Dominczyk, sem hann giftist árið 2007 og saman eiga þau eitt barn.
Viðtakaörvi
Viðtakaörvi eða agonisti er efni sem virkjar viðtaka á frumuhimnu í líkamanum. Viðtakaörvar geta átt uppruna sinn í líkamanum, þ.e. hormón og taugaboðefni, eða utan hans, þ.e. lyf. Viðtakaörvi veldur eða magnar upp áhrif viðtakans. Öfugt við viðtakaörva eru til viðtakahindrar (antagonistar), sem bindast viðtakanum og tempra eða hindra virkni viðtakans.
Scott Foley
Sjónvarp
Fyrsta sjónvarpshlutverk Foley var árið 1995 í Sweet Valley High. Árið 1998 var Foley boðið hlutverk í Felicity sem Noel Crane, sem hann lék til ársins 2002. Hefur hann síðan þá komið fram sem gestaleikari í þáttum á borð við Jack & Bobby, House, Law & Order: Special Victim Unit, Cougar Town og True Blood. Lék eitt af aðalhlutverkunum í The Unit sem Bob Brown frá 2006-2009. Hann hefur síðan 2010 verið með stórt gestahlutverk í Grey's Anatomy sem Henry Burton.
Kvikmyndir
Fyrsta kvikmyndahlutverk Foley var árið 2000 í Self Storage og hefur hann síðan þá komið fram í kvikmyndum á borð við Scream 3 og Below.
Verðlaun og tilnefningar
Teen Choice-verðlaunin
Gramm (útgáfa)
right Gramm (stytting á orðaleiknum „Gramm á fóninn“) eða Grammið í daglegu tali, var íslensk tónlistarútgáfa í Reykjavík sem einnig rak samnefnda tónlistarverslun í bakhúsi, fyrst við Vesturgötuna og síðan við Laugaveg.
Grammið var stofnað árið 1981 af Ásmundi Jónssyni og Einari Erni Benediktssyni og fyrsta hljómplatan sem þeir gáfu út var stuttskífan Tilf, með Purrki Pillnikk. Grammið gaf út margar af íslensku pönkhljómsveitunum á 9. áratug 20. aldar. Dæmi um hljómsveitir og tónlistarfólk sem Grammið gaf út eru Tappi Tíkarrass, Vonbrigði, Q4U, Jonee Jonee, Þeyr, KUKL, Íkarus, Psychic TV, Svarthvítur draumur, Megas og Bubbi Morthens.
1987 varð Grammið gjaldþrota. Ásmundur og Einar og nokkrir af þeim sem höfðu tekið þátt í KUKLinu stofnuðu þá tónlistarútgáfuna Smekkleysu sem meðal annars gaf út Sykurmolana.
Þorsteinn Sæmundsson (stjörnufræðingur)
Þorsteinn Sæmundsson, stjörnufræðingur (fæddur 1935). Starfaði sem sérfræðingur við Eðlisfræðistofnun Háskólans frá 1963 og síðan við Raunvísindastofnun Háskóla Íslands frá stofnun hennar 1966. Gegndi stöðu fræðimanns þar frá 1990 og stöðu vísindamanns frá 1999 til starfsloka 2005. Stúdent frá Menntaskólanum í Reykjavík 1954, B.Sc Honours í stjörnufræði frá háskólanum í St. Andrews á Skotlandi 1958 með stærðfræði, eðlisfræði og jarðfræði sem aukagreinar. Doktorspróf (Ph.D.) í stjörnufræði frá Lundúnaháskóla 1962. Félagi í breska stjörnuskoðunarfélaginu frá 1952 og félagi í konunglega breska stjörnufræðifélaginu frá 1962.
Deildarstjóri háloftadeildar Raunvísindastofnunar Háskólans frá 1967 til 2005. Vann við útreikninga og útgáfu Almanaks Háskóla Íslands (1963- ) og útreikninga fyrir Sjómannaalmanakið (1997-2006). Sá um uppbyggingu og rekstur segulmælingastöðvar Háskólans frá 1963 til 2005 (fyrstu þrjú árin með Þorbirni Sigurgeirssyni, prófessor, sem kom stöðinni á fót 1957). Aðstoðaði við uppsetningu norðurljósamyndavélar á Rjúpnahæð 1957, sá um uppsetningu annarrar slíkrar myndavélar við Egilsstaði 1965 og annaðist rekstur þeirra um árabil. Í stjórn Hins íslenska Þjóðvinafélags og ritstjóri almanaks þess frá 1967 til 1978. Í orðanefnd Skýrslutæknifélags Íslands (Tölvuorðanefnd) frá 1978 og orðanefnd Stjarnvísindafélags Íslands frá 1990. Í stjórn sælgætisverksmiðjunnar Freyju frá 1965 til 1976. Einn af forgöngumönnum undirskriftasöfnunarinnar Varið land 1974.
I Am Legend (kvikmynd)
I Am Legend er bandarísk kvikmynd frá árinu 2007. Með aðalhlutverk fer Will Smith.
Fáni Sýrlands
thumb|right|Fáni [[Sameinaða arabíska lýðveldið|Sameinaða arabíska lýðveldisins 1958-1961 og Sýrlands frá 1980.]] thumb|right|„Sjálfstæðisfáninn“ 1932-1958, 1961-1963 og sem fáni sýrlenskra byltingarafla frá 2012. Fáni Sýrlands er umdeildur vegna sýrlensku borgarastyrjaldarinnar. Opinber fáni Sýrlandsstjórnar er fáni Sameinaða arabíska lýðveldisins með rauðri, hvítri og svartri þverrönd og tveimur grænum stjörnum sem upphaflega stóðu fyrir Sýrland og Egyptaland. Bráðabirgðastjórn Sýrlands sem er mynduð úr Þjóðarbandalagi sýrlenskra byltingar- og stjórnarandstöðuafla og nýtur víðtækrar alþjóðlegrar viðurkenningar, hefur tekið upp eldri fána með grænni, hvítri og svartri þverrönd og þremur rauðum stjörnum sem upphaflega stóðu fyrir þrjú umdæmi Sýrlands, Aleppó, Damaskus og Deir ez-Zor. Báðir fánarnir eru samsettir úr fjórum arabískum litum: rauðum (fyrir Khawarij-múslima), svörtum (fyrir Múhameð spámann og Rasída), hvítum (fyrir Úmajada) og grænum (fyrir Fatímída).
Dunfermline
thumb|Dunfermline. Dunfermline (skosk gelíska: Dùn Phàrlain) er borg í Fife, Skotlandi. Íbúar eru um 59.000 (2020) en á stórborgarsvæðinu eru 76.000. Borgin var eitt sinn höfuðstaður Skotlands og var þar aðsetur skosku konungsfjölskyldunnar.
Dunfermline Athletic er knattspyrnulið borgarinnar.
Tjaldur
Tjaldur (fræðiheiti: Haematopus ostralegus) er vaðfugl af ættbálki strandfugla og af tjaldaætt. Hann er þjóðarfugl Færeyja.
Heiti
Íslenska orðið er sameiginlegt með færeysku, norsku og gamal-dönsku, nútíðar-danska heitið er fengið úr sænsku, og er talið leitt af göngulagi hans.
Latneska heitið þýðir í raun blóðfættur ostrufangari frá haima αἳμα (blóð) og pous πούς (fótur) úr grísku, og úr latínu ostrea (ostra) og legere (safna / tína).[7]
Einkenni
Lengd: 40 – 45 cm.
Tjaldurinn er meðal stærstu vaðfugla. Hann er svartur að ofan og niður að bringu, en hvítur undir. Fætur eru rauðbleikir og gildvaxnir, og goggurinn rauðgulur og langur, hliðflatur og lítið eitt uppsveigður. Gumpur er hvítur og augu rauð.
Útbreiðsla
Tjaldar eru útbreiddir varpfuglar við strendur Norðvestur-Evrópu. Varpútbreiðsla er einnig nokkuð samfelld um miðbik Austur-Evrópu og Vestur-Asíu slitrótt austast í norðanverðri Asíu. Á Íslandi eru tjaldar algengir varpfuglar á láglendi í öllum landshlutum, einkum í grennd við sjó en sums staðar leita þeir nokkuð inn til lands.
Á sumrin halda tjaldar sig aðallega í sand- og malarfjörum, á leirum eða öðrum landsvæðum nærri ströndu. Þeir sækja einnig talsvert á tún og upp með ám langt inn til landsins en á veturna halda þeir eingöngu til með ströndum. Tjaldar halda gjarna hópinn margir saman og getur verið talsverður atgangur og hávaði í þeim.
Fæða
Í fjörum lifa tjaldar mest á kræklingi og öðrum skeldýrum sem þeir opna með sterkbyggðum goggi sínum en á landi á ýmsum skordýrum og ormum eins og ánamaðk.
Varp
left|100px|thumb|Tjaldsegg Egg, lengd: 5,5 sentimetrar
Sandfjörur og malarfjörur, grandar og fjörukambar eru helstu varpstaðir tjalda. Á varptímanum halda þeira sig einnig á melum, snöggum óræktarmóum, áreyrum og túnum. Stundum verpa tjaldar jafnvel á umferðareyjum eða í órækt rétt við umferðaræðar í þéttbýli. Á síðustu árum hafa þeir einnig orpið á byggingum í Reykjavík þar sem möl er á þökunum. Hreiðurlautin er nokkuð misdjúp, stundum talsvert djúpur bolli en oftast grunn skál. Yfirleitt raða fuglarnir smásteinum eða skeljabrotum í skálina en einnig smákvistum eða þangklóm. Egg í hreiðri eru venjulega þrjú en stundum fjögur eins og er algengast hjá vaðfuglum.
Tjaldseggin eru brún eða gráleit með svörtum rákum og því vel til þess fallin að falla inn í umhverfi sitt. Þau eru mun kringlóttari og snubbóttari í mjórri endann en önnur vaðfuglsegg, sem jafnan eru perulaga. Eggin klekjast út á tuttugu og einum til tuttugu og sjö dögum og skiptast kvenfuglinn og karlfuglinn á að liggja á eggjunum.
Deilitegundir
Tjaldurinn skiptist í þrjár deilitegundir: ostralegus sem finnst í Evrópu, longipes sem finnst í Mið-Asíu og Rússlandi og osculans sem finnst á Kamsjatka og norðurhluta Kína.
Íslenskir tjaldar eru með aðeins lengri vængi og sterklegra nef en þeir erlendu og út frá þessum ytri einkennum lýstu fuglafræðingar fyrri ára þeim sem sérstakri deilitegund, Haematopus ostralegus malacophaga. Miðað við núverandi hugmyndir fræðimanna um breytileika í fuglastofnun og skiptingu þeirra í deilitegundir er þessi skipting þeirra hinsvegar ekki lengur talin eiga rétt á sér.
Tjaldur á Íslandi
left|250px|thumb|Tjaldar halda gjarna hópinn margir saman og talsverður hávaði í þeim. Tjöldum hefur fjölgað á Íslandi það sem af er þessari öld. Í byrjun aldarinn voru þeir langalgengastir við Faxaflóa og Breiðafjörð en sjaldséðari með ströndum á landinu norðvestan- og norðanverðu. Nú halda þeir sig einnig mun meira inni í landi en áður. Þessi umskipti eru að einhverju leyti talin tengja hlýnandi veðurfari framan af öldinni en aukin ræktun kann einnig að hafa haft sín áhrif þar sem tjaldar leita talsvert á tún til þess að afla sér fæðu. Flestir íslenskir tjaldar eru farfuglar en slæðingur, 2.000 - 3.000 fuglar, halda til við suður- og vesturströndina á veturna en þeim fer þó fækkandi sem og fleiri vaðfuglum sem hafa haft vetursetu hér á landi. Farfuglar fara að sjást á ströndum í seinni hluta mars en heldur seinna inn til landsins eftir vetrardvöl erlendis. Frá varpstöðvunum hverfa fuglarnir í lok ágúst og byrjun september. Tjaldar verpa hvarvetna með ströndinni. Álitið er að á Íslandi kunni vera um 10.000 - 20.000 varppör sem er tiltölulega lítill hluti af heildarstofni tegundarinnar í heiminum.
The Amazing Spider-Man
The Amazing Spider-Man (enska: The Amazing Spider-Man) er bandarísk-kvikmynd frá árinu 2012.
Willamette-dalur
thumb|Kort. Willamette-dalur (enska:Willamette Valley) er 240 km langur dalur í Oregon. Búa um 70% íbúa fylkins þar og eru stærstu borgirnar Portland, Salem og Eugene. Jarðvegurinn er frjósamur í dalnum og er þar landbúnaðarsvæði. Vínrækt er mikilvægur geiri.
Satoshi Tsunami
Satoshi Tsunami (fæddur 14. ágúst 1961) er japanskur fyrrverandi knattspyrnumaður. Hann spilaði 78 leiki og skoraði 2 mörk með landsliðinu.
Rúrik Haraldsson
Rúrik Haraldsson (fæddur 14. janúar 1926, dáinn 23. janúar 2003) var íslenskur leikari.
Kósakkalaukur
Kósakkalaukur (fræðiheiti: Allium altissimum) er tegund af laukplöntum sem var lýst af Eduard August von Regel. Engar undirtegundir eru skráðar í Catalogue of Life.
Bandalag háskólamanna
Aðildarfélög BHM eru:
Equisetum dimorphum
Equisetum dimorphum er útdauð tegund af elftingarætt sem fannst í júrajarðlögum í Argentínu.
Karl Steinröðarson
Karl Steinröðarson var landnámsmaður við vestanverðan Eyjafjörð. Hann nam Upsaströnd frá Upsum til Míganda. Þetta var upphaflega ysti hlutinn af landnámi Helga magra og hefur Karl því fengið land hjá honum. Í dag tilheyrir þetta land Dalvíkurbyggð.
The Amazing Spider-Man 2
The Amazing Spider-Man 2 (enska: The Amazing Spider-Man 2) er bandarísk-kvikmynd frá árinu 2014.
Bláar raddir
Bláar raddir er önnur sólóplata Gísla Þórs Ólafssonar og kom hún út þann 23. júlí 2013. Platan inniheldur lög Gísla Þórs við ljóð Geirlaugs Magnússonar úr bókinni Þrítengt sem kom út árið 1996. Upptökur fóru fram í Stúdíó Benmen á Sauðárkróki og var upptökustjórn í höndum Sigfúsar Arnars Benediktssonar. Mynd á umslagi gerði Margrét Nilsdóttir.
Í september 2019 var platan sett á Spotify.
Lagalisti
Lög eftir Gísla Þór Ólafsson, ljóð eftir Geirlaug Magnússon
Skjaldarmerki Sýrlands
thumb|right|Skjaldarmerki Sýrlands Skjaldarmerki Sýrlands er Quraish-fálkinn með fána Sýrlands, lóðréttan, sem skjöld á bringunni og sem heldur á borða þar sem á stendur „sýrlenska arabíska lýðveldið“ (arabíska: الجمهورية العربية السورية). Bráðabirgðastjórn Sýrlands notast við breytta útgáfu þess með „sjálfstæðisfánanum“ og orðunum „þjóðarbandalag sýrlenskra byltingar- og stjórnarandstöðuafla“ á borðanum.
Skjaldarmerkið var tekið upp árið 1980.
Stellantis
Stellantis er fjölþjóðlegur bifreiðaframleiðandi sem var stofnað 16. janúar 2021 vegna sameiningar PSA samstæðunnar og Fiat Chrysler Automobiles. Skrifstofa þess er í Amsterdam og lögform þess er því háð hollenskum viðskiptalögum.
Stellantis samsteypan rekur og markaðssetur fjórtán bílamerki, þar af fimm frá PSA Group (Citroën, DS Automobiles, Opel, Peugeot og Vauxhall) og níu frá FCA (Abarth, Alfa Romeo, Chrysler, Dodge, Fiat, Jeep, Lancia og Maserati).
Pólska karlalandsliðið í knattspyrnu
Pólska karlalandsliðið í knattspyrnu spilar fyrir hönd Póllands á alþjóðlegum vettvangi og lýtur stjórn Pólska knattspyrnusambandsins. Liðið vann Ólympíu-gull á Ólympíuleikunum í Munchen árið 1972. á EM 2016 tókst því að komast í 8 liða úrslit, sem er það lengsta sem það hefur komist í mótinu. Þar datt það út gegn Portúgölum í vítaspyrnukeppni.
Leikmannahópur (HM 2022)
thumb|300px|Heimavöllur Pólverja í [[Varsjá, sem var byggðu fyrir EM 2012 ]]
EM í knattspyrnu
thumb|200px|right|[[Jan Tomaszewski (til vinstri) og Henryk Kasperczak fagna bronsinu eftir sigur á Brössum á HM 1974]]
Saga
Pólska Knattspyrnusambandið ""Polski Związek Piłki Nożnej"" (PZPN) var stofnað 20 december árið 1919 og það varð meðlimur í FIFA árið 1923. Fyrsti landsleikurinn sem það spilaði var 18. desember árið 1921, 0-1 tapleikur á móti Ungverjalandi í Búdapest. Pólverjar spiluðu sinn fyrsta leik á heimsmeistaramóti á HM 1938 í Frakklandi þeir náðu í fjórðungs úrslit enn duttu úr leik, eftir tap á móti Brasilíu í leik sem lauk 5–6 þar sem aðalmarkaskorari Pólverja í leiknum Ernst Willimowski skoraði fjögur mörk.
HM brons
thumb|200px|Pólland - Brasilía 1-0, á HM 1974 Pólverjum tóks í fyrsta sinn að koma sér á kortið sem knattspyrnuþjóð upp úr 1970. Þeir tóku þátt á Ólympíuleikunum árið 1972 tóku þeir gull og Kazimierz Deyna var markahæsti leikmaður mótsins. Það eru einu gullverðlaun þeirra hingað til á stórmóti.
1976 tóku Pólverjar silfur á Ólympíuleikunum eftir tap gegn Austur-Þýskalandi í úrslitaleik. 1978 tóku þeir aftur þátt á Heimsmeistaramótinu og komust upp úr riðlinum, og 1982 tókst þeim að ná aftur í Brons með því að sigra Frakka í bronsleiknum, eftir að hafa m.a slegið út sterkt lið Sovétríkjana
EM 2008
Árið 2008 tókstPpólverjum í fyrsta sinn að tryggja sig á evrópumót en duttu fljótlega úr leik. Markahæsti leikmaður Pólverja á mótinu var Euzebiusz Smolarek.
2010-2020
thumb|250px|Pólska landsliðið á HM í Rúslslandi árið 2018 Í undankeppni HM 2010 gekk Pólverjum illa og lentu í 5. sæti í riðlinum með bara San Marínó fyrir neðan sig. Pólverjar voru gestgjafar á EM 2012 ásamt Úkraínu og voru byggðir nýir myndalegir leikvangar fyrir það mót. Pólverjar gerðu þar jafntefli við Rússa, enn töpuðu í spennandi leik á móti Tékkum. Þeir duttu út og voru neðstir í sínum riðli. Pólverjum tókst að koma sér á EM 2016 þar sem þeir náðu sínum besta árangri hingað til. Þar náðu þeir alla leið í 8. liða úrslit enn duttu úr leik eftir tap gegn sterku liði Portúgal í vítaspyrnukeppni. Þeim tókst einnig að tryggja sig á HM 2018 það var fyrsta heimsmeistarakeppni þeirra í 12 ár. En mótið varð fremur mislukkað fyrir þá og þeir töpuðu bæði á móti Senegal og Kólumbíu. Gegn Japönum tókst þeim aftur á móti að næla sér í sigur í lokin sem hafði þó litla þýðingu, vegna þess að þeir voru þegar dottnir úr leik.
Neró
Útbreidd ímynd Nerós, byggð á skrifum andstæðinga hans, er á þá leið að hann hafi verið glaumgosi sem lét sig litlu skipta afdrif ríkisins og almennings. Á þeirri ímynd byggir sú staðhæfing að hann hafi leikið á hörpu meðan Rómaborg brann.
Fjölskylda
Neró var fæddur Lucius Domitius Ahenobarbus og var eini sonur Gnaeusar Domitiusar Ahenobarbusar og Agrippinu yngri, systur Calígúla. Faðir hans var fjarskyldur ættingi Ágústusar, en Ágústus var einnig langafi móður hans.
Við fæðingu hans var ekki útlit fyrir að Neró yrði nokkurntíma keisari þar sem Calígúla hafði verið krýndur 15. mars sama ár og var þá 24 ára. Keisararnir tveir sem ríktu þar áður, Ágústus og Tíberíus, urðu að endingu 76 og 79 ára.
Þann 24. janúar 41 var Calígúla keisari ráðinn af dögum og Claudíus krýndur keisari í kjölfarið. Claudíus kvæntist Agrippinu 1. janúar árið 49 og ári síðar, 25. febrúar 50, ættleiddi Claudíus Neró. Claudíus hampaði Neró á ýmsa vegu; hann varð ungur prokonsúll og mynd af honum birtist á myntum. Árið 53 giftist hann stjúpsystur sinni, dóttur Claudíusar, Claudiu Octaviu. Við dauða Claudíusar 13. október 54 varð Neró keisari.
Keisarinn
Því hefur verið haldið fram að Agrippina hafi eitrað fyrir manni sínum Claudíusi svo Neró gæti orðið keisari, og að hún hafi í raun stýrt ríkinu fyrst um sinn sökum ungs aldurs Nerós. Hvort sem Neró hafi þótt móðir sín vasast of mikið í hans málum eða ekki, þá versnuðu samskipti þeirra til muna. Að lokum sauð upp úr og Neró lét drepa móður sína árið 59. Liðsmenn hans afsökuðu drápið með þeim rökum að Agrippina hafi sjálf lagt á ráðin um að drepa son sinn. Vitað var að Agrippinu og Poppaeu, kærustu og frillu Nerós, samdi ekki.
thumb|300px|Neró (mynt slegin kringum [[66).]]
Árið 62 lést Burrus sem hafði kennt Neró í æsku og verið ráðgjafi hans frá krýningu líkt og Seneca sem óskaði eftir því að draga sig í hlé eftir að hafa aðstoðað Neró við skynsalega stjórn ríkisins. Talið er að þeir hafi smám saman misst trúnað Nerós einkum fyrir tilstilli Poppaeu. Í stað þeirra kallaði Neró á Gaius Ofonius Tigellinus úr 13 ára útlegð sem fljótlega átti í góðu vinfengi við Neró.
Síðar sama ár skildi Neró við Claudiu Octaviu svo hann gæti kvænst þungaðri fryllu sinni, Poppaeu. Í fyrstu sakaði hann Octaviu um að hafa verið sér ótrú. Uppskar Neró við þá málaleitan ummæli á þá leið að kynfæri Octavíu væru hreinni en munnur Tigellinusar. Því skildi Neró við Octavíu í ljósi þess að hún væri ófrjó og kvæntist Poppaeu. Poppaea ól Neró dótturina Claudiu Augustu. Skyndilegur dauði Octavíu 9. júní 62 varð þó tiliefni fjölda mótmæla. Tigellinus innleidi í kjölfarið lög við landráðum og fór fjöldi aftaka fram í kjölfarið, þar á meðal aftökur á nokkrum nánum ættingjum Nerós.
Neró einbeitti sér að stjórnlist, viðskiptum og uppbyggingu menningalegrar miðborgar Rómaveldis. Í stjórnartíð hans var endir bundinn á uppreisn Breta undir stjórn Bódíseu (60 – 61) og uppreisn Galla (68) og tengsl við Grikki styrktust. Hermt er að misheppnuð viðleitni til að binda enda á uppreisn á Spáni árið 68 hafi leitt til sjálfsvígs Nerós.
Ekki tókst Neró þó að kveða niður uppreisn Gyðinga sem hófst 66
Bruninn mikli
Að kvöldi 18. júlí eða aðfaranótt 19. júlí 64 braust út eldur í nokkrum búðum í suðaustanverðum Circus Maximus. Eldurinn brann í 9 daga. Tacitus skrifaði að Neró hafi séð eldana brenna úr Maecenas turninum og sagt frá því að í bjarma loganna hafi hann sungið hans venjubundna sviðshlutverk. Aðrir herma (Tacitus, Ann. xv; Suetonius, Nero xxxvii; Dio Cassius, R.H. lxii.) að Neró hafi leikið á lýru (eins konar hörpu) og sungið á Quirinalis hæðinni. Enn aðrir segja að Neró hafi verið órþeytandi í að leita frétta af brunanum og skipulagt aðstoð við þá sem þess þurftu.
Vitað er að Neró bauð heimilislausum skjól og kom í veg fyrir hungur með matarútdeilingu og við endurbyggingu Rómar voru götur hafðar breiðari og hús byggð úr múrsteinum. Einn þáttur í endurbyggingunni var bygging hallarinnar Domus Aurea.
Almannarómur snerist fljótlega gegn Neró og var honum kennt um brunann og að hann hefði ætlað sér að reisa nýja borg á rústum Rómar og kenna hina nýju borg við sjálfan sig Neropolis. Tacitus ritaði að Neró hefði notað brunann til að koma sök á kristna menn, að í ''fyrstu hefðu þeir sem hefðu játað verið teknir höndum, síðar fleiri, og ekki einungis vegna aðildar að brunanum heldur og vegna haturs þeirra í garð manna. Áður en hinir handteknu voru teknir af lífi voru þeir hafðir til sýnis öðrum til skemmtunar, þar sem dýr drápu þá og hundar rifu í sig líkin Tacitus Annales'', xv.44. Ekki hafa fundist aðrar heimildir fyrir því að Neró hafi í annan tíma að Neró hafi misbeitt valdi sínu gegn kristnum mönnum. Ekki er ljóst hvort hinir handteknu hafi verið teknir höndum vegna trúar sinnar eða hvort að þeir voru kristnir hafi verið tilviljun. Líkum hefur verið leitt að því að Poppaea hafi haft samúð með Gyðingum í Róm og fyrir hennar tilstilli hafi Neró látið til skara skríða.
Neró hækkaði skatta til að fjármagna endurbyggingu Rómar. Órói ríkti í Róm eftir brunann og er talið að Neró hafi fundist hann þurfa að kenna einhverjum um brunann.
Ólympíuleikar og endalok
Neró áleit sig mikinn listamann. Þrátt fyrir að ekki hafi þótt rómverskum keisara bjóðandi að bregða sér í hlutverk skemmtikrafts vílaði Neró ekki fyrir sér að stíga á svið og syngja. Var engum heimilað að hverfa af vettvangi meðan Neró stóð á sviði, því hann skyldi vera miðpunktur athyglinnar, hvort sem áheyrendum líkaði betur eða verr. Neró einagraðist, hann neyddi samsærismenn í Pisón samsærinu til að fremja sjálfsmorð, hann heimtaði að vinsæll herforingi, Gnaeus Domitius Corbulo að nafni fremdi sjálfsmorð því Neró taldi að sér stæði ógn af honum.
Árið 67 fór Neró til Grikklands og söng hann á Ólympíuleikunum. Neró þurfti að múta mótshöldurum sem seinkuðu leikunum og brydduðu upp á hestvagna keppni sem nýrri keppnisgrein að beiðni Nerós. Neró var dæmdur sigur eftir mútugreiðslur.
Þegar Neró sneri aftur til Rómar eftir árs fjarveru þótti honum sem andaði köldu í hans garð. Í mars 68 gerði Gaius Julius Vindex, landsstjóri í Galliu Lugdunensis, uppreisn gegn Neró. Vindex hafði lítinn herafla og var fljótlega sigraður í bardaga gegn Luciusi Verginiusi Rufus landsstjóra í Germaniu Superior. Eftir bardagann vildu herdeildir Rufusar lýsa hann keisara en hann neitaði. Servius Sulpicius Galba, sem var landsstjóri í Hispaniu Tarraconensis, hafði lýst yfir stuðningi við uppreisn Vindex. Galba hélt áfram andstöðu við Neró eftir fall Vindex og lýsti yfir hollustu við Öldungadeildina og Rómverja. Með því afneitaði hann valdi Nerós. Stuðningur við Galba jókst stöðugt og að lokum yfirgaf lífvarðasveit Nerós hann og lýsti yfir stuðningi við Galba. Á sama tíma hætti Lucíus Clodíus Macer að senda korn til Rómar frá Afríku.
Agnar Friðriksson
Agnar Friðriksson (f. 14. júlí 1945) er Íslenskur fyrrum körfuknattleiksmaður sem lék með ÍR þar sem hann var lykilleikmaður. Hann er sigursælasti leikmaðurinn í sögu efstu deildar karla í körfuknattleik á Íslandi með 11 Íslandsmeistaratitla. Hann á að baki 41 landsleiki fyrir hönd Íslands.
Teitur Þorleifsson
Teitur Þorleifsson ríki (d. 1537) var skagfirskur höfðingi á 16. öld, sýslumaður í Húnaþingi, lögmaður norðan og vestan og bjó í Glaumbæ í Skagafirði og síðar í Hvammi í Dölum.
Teitur var sonur Þorleifs Árnasonar bónda í Glaumbæ, sem var dóttursonur Lofts ríka Guttormssonar og bróðursonur Björns Þorleifssonar hirðstjóra. Kona Þorleifs og móðir Teits var Kristín, dóttir Teits ríka Gunnlaugssonar í Bjarnanesi.
Teitur Þorleifsson var stórríkur og valdamikill en lenti í deilum við Jón biskup Arason og voru þær eiginlega framhald af deilum Jóns Sigmundssonar, frænda Teits, við Gottskálk biskup Nikulásson, en þeir voru þá báðir látnir. Þegar Jón Arason var kjörinn biskup tók hann við ýmsum óloknum málum Gottskálks, meðal annars deilu um eignir Jóns Sigmundssonar, og reyndi að ná eignum af Einari syni hans en hann leitaði liðsinnis hjá Teiti í Glaumbæ.
Þinga átti um málið á Sveinsstöðum í Húnaþingi og kom þar til átaka á milli manna þeirra biskups og Teits, sem lauk með því að Árni Bessason, sem var einn biskupsmanna, féll en Grímur Jónsson lögmaður á Stóru-Ökrum, sem var í för með biskupi, skaut ör í handlegg Teits lögmanns og hélt Teitur því fram að Jón Arason hefði haldið sér föstum. Fleiri særðust á Sveinsstaðafundi úr báðum liðum.
Á næsta alþingi sýknaði lögrétta Teit af allri sök í Sveinsstaðareið og hann var þá kjörinn lögmaður norðan lands og vestan. En þrem árum síðar kom Jón Arason heim með biskupsvígslu og nokkru síðar fékk hann Hrafn Brandsson kjörinn lögmann í stað Teits og gifti honum barnunga dóttur sína, Þórunni. Var svo kveðinn upp dómur á Seylu í Skagafirði, þar sem föður Árna Bessasonar voru dæmdar háar bætur fyrir soninn en Teitur var sviptur öllum eigum sínum og skyldi helmingur þeirra ganga til konungs en hitt til erfingja Teits. Hrafn tók svo allar eignirnar undir sig, líka þær sem erfingjar Teits höfðu átt að fá. Hann hélt þó eftir Bjarnaneseignum, sem hann hafði fengið eftir afa sinn, og seldi Ögmundi Skálholtsbiskupi. Teitur hraktist við svo búið frá Glaumbæ, settist að í Hvammi í Dölum og bjó þar síðan en gaf guði og kirkjunni Hvamm 1531.
Tvítala
Tvítala (fræðiheiti dualis) er tölumynd fallorða og sagnorða sem sýnir að orðið á við um tvo einstaklinga og greinist frá fleirtölu að því leyti að þar sem tvítala er til á fleirtalan við um fleiri en tvo einstaklinga. Tvítala var til dæmis til í forngrísku, fornnorrænu og íslensku og ensku á eldra málstigi.
Tvítala í íslensku
Í íslensku var tvítala til á eldra málstigi sem tölumynd fornafna fyrstu og annarrar persónu. Í tvítölu er notuð sérstök orðmynd, sem sýnir að átt er við tvo. Tvítala í persónufornöfnum (pfn.) hélst í íslensku fram á 17. eða 18. öld.
Fallbeyging persónufornafna var í öllum föllum og tölum þannig:
Eins og sjá má hefur tvítalan breyst í fleirtölu, og hin gamla fleirtala verið notuð í þéringar á síðari tímum.
Tvítala er enn lifandi í spurnarfornöfnum, þar sem gerður er greinarmunur á hvor og hver (Hvor ykkar gerði þetta? / Hver ykkar gerði þetta?).
Annað dæmi um greinarmun á tvítölu / fleirtölu er: báðir / allir.
Lea Michele
thumb|Michele, [[2012]] Lea Michele Sarfati (fædd 1986) er bandarískur leikari.
Spider-Man: Homecoming
Spider-Man: Homecoming (enska: Spider-Man: Homecoming) er bandarísk-kvikmynd frá árinu 2017.
Ólympsguðir
thumb|right|200px|Ólympsguðir eftir [[Nicolas-André Monsiau|Monsiau frá síðari hluta 18du aldar.]] Ólympsguðir eða guðirnir tólf (á forngrísku Δωδεκάθεον < δώδεκα (dodeka) „tólf“ + θεοί (þeoi) „guðir“) voru meginguðirnir í grískri goðafræði (og síðar einnig í rómverskri goðafræði). Þeir voru taldir búa á Ólympsfjalli í Grikklandi. Elsta ritaða heimildin um helgiathafnir þeim til heiðurs er í hómeríska sálminum til Hermesar. Oftast voru Ólympsguðirnir taldir vera: Seifur, Hera, Póseidon, Demetra, Ares, Aþena, Apollon, Artemis, Hefæstos, Afródíta, Hermes og Díonýsos. Samsvarandi guðir Rómverja voru: Júpíter, Júnó, Neptúnus, Ceres, Mars, Mínerva, Apollon, Díana, Vúlkan, Venus, Merkúríus og Bakkus. Hades (hjá Rómverjum: Plútó) var venjulega ekki talinn til Ólympsguða vegna þess að hann dvaldist í undirheimum en ekki á Ólympsfjalli. Stundum var Hestía (hjá Rómverjum: Vesta) talin til Ólympsguða. Þegar Díonýsosi var boðið í hópinn urðu Ólympsguðir þrettán en úr því að þrettán var talin óheillatala yfirgaf Hestía hópinn til þess að forðast illdeilur.
Þegar í fornöld var þó á reiki hverjir tilheyrðu hópnum. Um 430 f.Kr. taldi sagnaritarinn Heródótos að Ólympsguðir væru eftirfarandi: Seifur, Hera, Póseidon, Hermes, Aþena, Apollon, Alfeifur, Krónos, Rhea og þokkagyðjurnar þrjár. Fornfræðingurinn þýski Ulrich von Wilamowitz-Moellendorff taldi að útgáfa Heródótosar væri rétt.
Ólympsguðir komust til valda eftir að Seifur hafði leitt þá til sigurs í baráttunni gegn frændum sínum Títönunum. Seifur, Hera, Póseidon, Demetra, Hestía og Hades voru systkin. Ares, Hermes, Hefæstos, Afródíta, Aþena, Apollon, Artemis, þokkagyðjurnar þrjár, Herakles, Díonýsos, Heba og Persefóna voru öll börn Seifs. Í sumum útgáfum goðsagnanna var Hefæstos þó eingetinn af Heru og Afródíta var samkvæmt Hesíódosi dóttir Úranosar og því föðursystir Seifs.
Innósentíus 11.
thumb|right|Innósentíus 11. Innósentíus 11. (16. maí 1611 – 12. ágúst 1689) var páfi frá 1676 til dauðadags. Hann hét upphaflega Benedetto Odescalchi og var frá Como þar sem hann hlaut menntun í jesúítaskóla. Eftir lögfræðinám í Róm og Napólí gegndi hann ýmsum ábyrgðarstöðum fyrir Páfaríkið og Innósentíus 10. gerði hann að kardinála. Síðar varð hann sendimaður páfa í Ferrara og biskup í Novara. Þar varð hann þekktur fyrir aðstoð sína við fátæka og sjúka.
Innósentíus reyndi hvað hann gat til að minnka kostnað við rekstur rómversku hirðarinnar og barðist gegn frænddrægni og annarri spillingu í Páfagarði og reyndi þannig að koma böndum á árlegan halla ríkisrekstursins.
Spider-Man: Into the Spider-Verse
Spider-Man: Into the Spider-Verse (enska: Spider-Man: Into the Spider-Verse) er bandarísk-kvikmynd frá árinu 2018.
Giovanni Giolitti
thumb|right|Giolitti á efri árum Giovanni Giolitti (27. október 1842 – 17. júlí 1928) var ítalskur stjórnmálamaður sem setti mikinn svip á ítölsk stjórnmál kringum aldamótin 1900. Hann var forsætisráðherra Ítalíu fimm sinnum milli 1892 og 1921.
Hann hóf stjórnmálaferil sinn í hóp hófsamra frjálslyndra stjórnmálamanna umhverfis Francesco Crispi og gerðist fjármálaráðherra í annarri ríkisstjórn Crispis 1890. Hann var af nýrri kynslóð borgaralegra stjórnmálamanna sem ekki hafði tekið þátt í baráttunni fyrir sameiningu Ítalíu.
Crispi var fulltrúi borgaralegu aflanna en af ýmsum ástæðum lenti sú hugmyndafræði sem hann stóð fyrir í kreppu undir aldamótin og 1903 var Giolitti aftur orðinn forsætisráðherra, að þessu sinni í hópi lýðræðissinna til vinstri í þinginu sem reyndu að sætta sjónarmið borgarastéttarinnar og verkafólks. Stjórn Giolittis stóð þannig fyrir þjóðnýtingu járnbrautanna og tryggingafélaga og vildi efla efnahagslífið með því að viðhalda stöðugleika í fjármálum og standa fyrir opinberum framkvæmdum. Aðgerðir stjórnarinnar í efnahagsmálum komu einkum stórum iðnfyrirtækjum til góða og iðnaður efldist til muna, einkum á Norður-Ítalíu, en landbúnaðarhéruðum í suðurhluta landsins hnignaði að sama skapi og skipulögð glæpastarfsemi blómstraði.
Viðtakahindri
Viðtakahindri eða antagonisti er efni sem binst við viðtaka á frumuhimnu líkamans og temprar eða hindrar virkni hans. Viðtakahindrar eiga bæði upptök innan líkamans, sem hormón og taugaboðefni, og utan hans, sem lyf. Andstæðan við viðtakahindra eru viðtakaörvar (agonistar).
Harðangursfjörður
thumb|right|Harðangursfjörður Harðangursfjörður er 179 km langur fjörður í Hörðalandsfylki á vesturströnd Noregs. Harðangursfjörður er þriðji lengsti fjörður í heiminum og næst lengsti fjörður Noregs á eftir Sognfirði. 13 sveitarfélög liggja að firðinum.
Mallardo clan
Clan Mallardo er hópur, enn í góðu lífi, innan Camorra frá Giugliano in Campania, sem er norðurúthverfi Napolí eða bær rétt norðan við.
Saga
Hæstráðandi var Domenico Mallardo þar til hann var drepinn af fótgönguliðum frá clan Maisto júní 24, 1976. Sinir hans Francesco og Giuseppe tóku þá við. Þegar Mallardo, Domenico var tekinn af lífi endaði ekki sagan þar því þeir sem stóðu næst leituðu hefnda og allt endaði þetta með því að Maisto, Antonio ásamt tvem öðrum voru myrtir 11 árum síðar í Apríl 1987. Þetta þrefalda morð skákaði hópnum í kringum Maisto út af borðinu í þessum norðuhluta Napolí sem hópurinn Mallardo gat nú stjórnað án vandræða. Þetta þrefalda morð þýddi ennfremur bítti á bandalögum og endi samstarfs við Clan Nuvoletta frá Maranoog og upptöku samstarfs við Casalesi clan.
Tíunda maí 2011, gerði ítalska lögreglan upptækar ýmsar eignir hópsins að upphæð 600 milljónir evra. Þessar eignir innibáru 900 fasteignir, 23 fyrirtæki og 200 bankareikninga. Þó nokkrir einstaklingar sem taldir voru til hópsins voru handteknir svo sem Feliciano Mallardo, sem álitinn var hæstráðandi. Fyrirtækin höfðu náð undir sig stórum hlutum efnahagslífsins svo sem framleiðslu og flutning á kaffi til veðmálastofa og heildsölu drykkja og lyfja.
Bræðurnir Giuseppe og Francesco, og er Francesco enn titlaður hæstráðandi, sitja nú báðir í fangelsi með lífstíðardóma.
Skilagjald (umbúðir)
Skilagjald er sú upphæð sem er borguð þeim sem skilar einnota umbúðum til baka. Dæmi um umbúðir sem má innheimta skilagjöld fyrir eru áldósir og flöskur. Kerfið virkar þannig að maður borgar innstæðu þegar varan er keypt sem maður fær svo til baka þegar umbúðunum er skilað. Skilagjaldskerfi eru notuð meðal annars til að stuðla að endurnotkun og endurvinnslu umbúða og draga úr rusli á götunum. Fyrir margt fátækt fólk eru skilagjöld mikilvæg tekjuöflunarleið. Skilagjöld eru mismunandi eftir löndum en á Íslandi er það 18 krónur (2023).
Kjartan Magnússon
Kjartan Magnússon (fæddur 5. desember 1967) er íslenskur stjórnmálamaður og borgarfulltrúi fyrir Sjálfstæðisflokkinn í Reykjavík. Hann sat í Borgarstjórn Reykjavíkur sem vara- og aðalmaður frá 1994 til 2018 og sat jafnframt í Borgarráði Reykjavíkur á síðari hluta þess tímabils. Hann náði kjöri í borgarstjórn á nýjan leik 2022.
Kjartan er stúdent frá Menntaskólanum í Reykjavík og las sagnfræði við Háskóla Íslands. Hann starfaði sem blaðamaður á Morgunblaðinu frá 1991-1999 og sinnti lengst af viðskiptafréttum. Hann er annar stofnenda sprotafyrirtækisins Intelscan örbylgjutækni. Kjartan á þrjú börn.
Stjórnmálaþátttaka
Kjartan hóf stjórnmálaferil sinn í Heimdalli, félagi ungra sjálfstæðismanna í Reykjavík. Hann var kjörinn formaður félagsins 1991 og 1992. Hann tók sæti á lista Sjálfstæðisflokksins fyrir borgarstjórnarkosningar 1994 og náði kjöri sem varaborgarfulltrúi. Í kosningunum 1998 var hann enn kjörinn varaborgarfulltrúi en eftir að Árni Sigfússon hvarf úr borgarstjórn árið 1999 varð Kjartan aðalfulltrúi. Hann var var í 6. sætinu í borgarstjórnarkosningum 2002, í 4. sæti í kosningunum 2006.
Haustið 2007 slitnaði upp úr samstarfi Sjálfstæðisflokks og Framsóknarflokks vegna ágreinings um REI-málið. Kjartan var í hópi þeirra sex borgarfulltrúa Sjálfstæðisflokks sem ekki vildi fylgja Vihjálmi Þ. Vilhjálmssyni að málum varðandi samruna Reykjavík Energy Invest og Geysis Green Energy.
Í prófkjörinu í janúar 2010 hlaut Kjartan 3. sæti og aftur fyrir borgarstjórnarkosningarnar 2014, en sat síðan í 2. sæti í borgarstjórnarflokki Sjálfstæðisflokksins. Hann tók þátt í leiðtogaprófkjöri sjálfstæðismanna í Reykjavík fyrir kosningarnar 2018, en þar hafði Eyþór Arnalds öruggan sigur og hreppti Kjartan 3. sætið. Við uppstillingu á lista fékk hann ekki öruggt sæti, en Eyþór fékk hann til þess að vera aðstoðarmaður borgarstjórnarflokksins í kosningum og misseriið þar á eftir.
Kjartan réðist til Evrópuráðsins í Strassborg árið 2019 og starfar þar við ráðgjöf um lýðræðisvæðingu nýfrjálsra ríkja Mið- og Autur-Evrópu á sveitarstjórnasviðinu.
Antifa
thumb|right|Antifa-límmiði á bandarísku umferðarskilti. Antifa eða ANTIFA er bandarísk öfgahreyfing vinstrisinnaðra aðgerðarsinna sem berjast gegn fasisma. Hreyfingin samanstendur af sjálfstæðum hópum aðgerðarsinna sem stefna að því að ná fram markmiðum í stjórnmálum með beinum aðgerðum fremur en gegnum hefðbundnar umbótaleiðir. Aðgerðasinnar nota ýmis konar mótmælaaðferðir svo sem starfrænar aðgerðir, eignaspjöll og líkamlega valdbeitingu og ofsóknir gagnvart þeim sem eru taldir fasistar, rasistar eða öfga-hægrimenn. Félagar sem taka þátt í Antifa eru flestir andstæðingar kapítalisma og hallir undir ýmis konar hugmyndafræði svo sem anarkisma, maxisma, sósíalisma og jafnaðarstefnu.
Antifa eru ekki eiginleg samtök heldur regnhlífarhreyfing án sameiginlegrar forystu sem telur til sín margvíslega hópa og einstaklinga. Hreyfingin er aðeins lauslega tengd og lýtur engri sameiginlegri forystu né beinu samstæðu skipulagi. Samfélagshópar sem kenna sig við Antifa deila hins vegar með sér „úrræðum og upplýsingum um aðgerðir öfgahægrisinna yfir fylkis- og ríkislandamæri í gegnum lausleg tengslanet og óformleg trausts- og samstöðusambönd“. Aðgerðasinnar hafa gjarnan skipulagt viðburði undir formerkjum Antifa á samfélagsmiðlum og vefsíðum. Sumir aðgerðasinnar hafa þróað sérstök tengslanet eða dulmálsskilaboð eins og á skilaboðaþjónustunni Signal. Chauncey Devega, blaðamaður á fréttasíðunni Salon, lýsti Antifa sem „skipulagsaðferð“ fremur en sem hópi fólks. Antifa-hreyfingin hefur vaxið verulega frá því eftir forsetakosningarnar í Bandaríkjunum 2016. Í ágúst árið 2017 voru um 200 hópar til sem kenna sig við Antifa.
Antifa hefur verið kennt við ofbeldisfull mótmæli þar sem hægrisinnuðum einstaklingum er boðið að tala og þær aðgerðir hafa ollið því að Antifa sé sakað um notkun á fasískum aðferðum til að þagga niður í pólítískum andstæðingum sínum. Þann 29. júní 2019 voru meðlimir Antifa ásakaðir um að ráðast á þekktan blaðamann fyrir að fjalla um Antifa á neikvæðan hátt með því að kasta í hann mjólkurhristingi.
Ýmsar órökstuddar samsæriskenningar hafa orðið til um Antifa-hreyfinguna, meðal annars um að hún hafi átt sök á villieldum í Kaliforníu árið 2020 og að hún hafi borið sök á skemmdarverkum og ránum sem framin voru í George Floyd-mótmælunum árið 2020. Íhaldsmenn og hægrimenn í Bandaríkjunum hafa jafnframt margsinnis sakað meðlimi Antifa ranglega um að standa á bak við ofbeldisverk sem í raun voru framin af öfgahægrimönnum. Meðal annars var því haldið fram að Antifa hafi staðið á bak við manndráp á mótmælum hægrisinnaðra öfgahópa í Charlottesville árið 2017 sem í raun var framið af nýnasískum stuðningsmanni Donalds Trump Bandaríkjaforseta, auk þess sem haldið var fram að dulbúnir meðlimir Antifa hefðu staðið á bak við árás á Bandaríkjaþing árið 2021 þrátt fyrir að ótvírætt sé að sú árás hafi verið framin af hægrisinnuðum stuðningsmönnum Trumps.
Gaulverjabæjarfundur
Gaulverjabæjarfundur er silfursjóður frá víkingaöld, sem fannst 1930 við jarðrask í kirkjugarði í Gaulverjabæ í Flóa, Árnessýslu. Í sjóðnum voru 360 silfurpeningar, arabískir, þýskir, danskir, sænskir, enskir og írskir. Elstu peningarnir voru slegnir um 870 en hinir yngstu um 1010. Talið er að sjóðurinn hafi verið falinn snemma á 11. öld.
Ba'ath-flokkurinn
thumb|right|Fáni Ba'ath-flokksins Arabíski sósíalíski ba'ath-flokkurinn (arabíska: حزب البعث العربي الاشتراكي‎ Ḥizb Al-Ba‘ath Al-‘Arabī Al-Ishtirākī) var stjórnmálaflokkur sem Michel Aflaq, Salah al-Din al-Bitar og samstarfsmenn Zaki al-Arsuzi stofnuðu í Sýrlandi árið 1947. Flokkurinn aðhylltist ba'athisma (úr arabísku: البعث‎ Al-Ba'ath eða Ba'ath sem merkir „endurreisn“) sem gengur út á sameiningu allra Arabaríkja í eitt sjálfstætt ríki. Flokkurinn breiddist hratt til annarra Arabaríkja en náði einungis völdum í tveimur þeirra: Írak og Sýrlandi.
Flokkurinn klofnaði eftir valdaránið í Sýrlandi 1966 í íraska og sýrlenska Ba'ath-flokkinn.
Skriðhjálmur
Skriðhjálmur (fræðiheiti: Aconitum reclinatum ) er fjölært jurt af sóleyjaætt sem er upprunnin frá Austur Bandaríkjunum (Norður-Karólína, Pennsylvanía, Tennessee, Virginía, Vestur-Virginía).
Skriðhjálmur er eitraður og skal gæta varúðar við meðhöndlun hans, sérstaklega rætur.
Skilagjald
Skilagjald getur átt við:
Boreas Capital
Boreas Capital ehf (eða Boreas Capital Fund) var íslenskur vogunarsjóður sem einbeitti sér að fjárfestingum erlendis og var stofnaður 2007. Stjórnarformaður Boreas Capital var Frank Pitt, en stofnendur fyrirtækisins voru þeir Ragnar Þórisson, Tómas Gestsson og Gunnar Helgason. Ragnar og Tómas unnu áður hjá Burðarási. Ragnar og Frank Pitt eru auk þess vinir og viðskiptafélagar Björgólfs Thor Björgólfssonar. Boreas fjárfesti meðal annars í félaginu Tanganyika oil. Boreas Capital var skráð sem óskráðar eignir Straums-Burðarás um mitt árið 2008, enda fyrirtæki á lista yfir stærstu fjárfestingar Straums sama ár. .
Sjóðnum var slitið árið 2013.
Tokugawa Ietsuna
Meðal þess sem Ietsuna þurfti að takast á við var óánægja ronin, samúræja án yfirboðara sem skipulögðu Keianuppreisnina gegn honum 1651. 1657 varð Meirekibruninn í Jedó og tvö ár tók að endurreisa borgina.
Þegar Ietsuna tók sjálfur við völdum um tvítugt voru flestir ráðgjafar hans látnir. Eftir það voru ríkisár hans að mestu friðsæl.
Spider-Man: Far From Home
Spider-Man: Far From Home (enska: Spider-Man: Far From Home) er bandarísk-kvikmynd frá árinu 2019.
Töfrafestin frá Senegal
Töfrafestin frá Senegal (franska: Le gri-gri du Niokolo-Koba) er 25. bókin í bókaflokknum um Sval og Val og sú fimmta eftir listamanninn Fournier. Hún kom út á frummálinu árið 1974, en gefin út á íslensku 1982 og telst fjórtánda í röðinni í íslenska bókaflokknum.
Söguþráður
Sagan hefst í Niokolo-Koba þjóðgarðinum í Senegal. Glæpamaður brýst inn á heimili öldungsins Massa Mússa og krefst þess að hann láti sig fá töfrafesti nokkra. Gamla manninum tekst að grípa til kólí-demants, sem hefur þá náttúru að geta látið menn hverfa tímabundið. Massa Mússa felur ungum frænda sínum að koma töfrafestinni undan og flýgur hann með hana til Evrópu. Þrjótarnir snúa aftur og ræna Massa Mússa og demöntunum.
Í París lendir ungi frændinn í eltingaleik við glæpamennina. Hann hittir Sval og Val og felur þeim að varðveita töfrafestina andartaki áður en þrjótarnir láta hann hverfa með hjálp demantanna.